কবিতা কৌশিকের অভিনয়ে যাত্রা শুরু হয়েছিল যখন তিনি ২০০১ সালে টিভি সিরিয়াল "কুটুম্ব" এর অডিশনে এসেছিলেন। এই শোতে তার সফলতার পর তাকে অন্য একটি সিরিয়াল "কাহানি ঘর ঘর কি"-তে দেখা যায় যেখানে তিনি "মনয়া দোশি" চরিত্রে অভিনয় করেছিলেন। কবিতা জনপ্রিয় দৈনিক "কুমকুম"-এ করেছেন, যেখানে তাকে "নয়নার" চরিত্রে অভিনয় করতে দেখা যায়। কবিতাকে ভিন্নভাবে দেখা গিয়েছিল জনপ্রিয় টিভি সিরিজ "রিমিক্স"-র "টাপোরি আইনজীবী" চরিত্রে। কবিতা জনপ্রিয় ভারতীয় টিভি সিরিয়াল "সি.আই.ডি."-তে সাব-ইন্সপেক্টর আনুশকার চরিত্রেও অভিনয় করেছেন। লম্বা এবং সুন্দরী এই অভিনেত্রী সাব টিভির কমিক ক্রাইম শো "এফ.আই.আর" এর মাধ্যমে সবার কাছে ব্যপক পরিচিতি লাভ করে। এফ.আই.আর-এ কবিতা কৌশিক একজন হরিয়ানভি পুলিশ পরিদর্শক, চন্দ্রমুখি চৌটালার চরিত্রে অভিনয় করেছেন। ২০০৬ সালে শো শুরুর পর থেকেই দর্শকরা এই সিরিয়ালে তার চরিত্রটি পছন্দ করেছেন এবং শো-টি সকলের কাছেই গ্রহণযোগ্যতা পায়। তার শোভন প্রকৃতি এবং এই শো-তে কঠোর কিন্তু মজার উপস্থিতি তাকে সকলের মনোযোগ আকর্ষণ করতে সহায়তা করেছে। বর্তমানে তিনি ভারতীয় টেলিভিশনের শীর্ষ মহিলাদের মধ্যে একজন হিসাবে তালিকাভুক্ত হয়েছেন। কবিতা কৌশিক অভিনীত টিভি সিরিয়ালের মধ্যে রয়েছে- "কেশার", "ইয়ে মেরি লাইফ হ্যায়", "ঘর এক স্বাপ্না", ‘'রাত হোনে কো হ্যায়'’, "তোতা ওয়েডস ময়না" ইত্যাদি। তাকে তার সঙ্গী করণ গ্রোভারের সাথে ২০০৫ সালে ড্যান্স রিয়েলিটি শো "নাচ বালিয়ে"-তেও দেখা গিয়েছিল। কবিতা কৌশিক অভিনীত সিনেমাগুলি হলো- "এক হাসিনা থি", "মুম্বই কাটিং", "ফিল্লাম সিটি", "জাঞ্জির" এবং "ললিপপ সিন্স ১৯৪৭"।

প্রাথমিক জীবন
অভিনয় জীবন
ব্যক্তিগত জীবন
পুরস্কার ও সম্মাননা